خرم مراد

خرم مراد (3 نومبر 1932 - 19 دسمبر 1996)، ایک پاکستانی عالم اور جماعت اسلامی کے رکن تھے۔  خرم مراد اسلام کے موضوع پر کئی کتب کے مصنف ہیں۔ خرم مراد نے جماعت اسلامی پاکستان کے اسٹوڈینٹ ونگ، اسلامی جمیعت طلبہ کے ناظم اعلی (صدر) رہے۔ بعد میں خرم مراد نے جماعت اسلامی پاکستان کے نائب امیر (نائب صدر) اور بنگلہ دیش میں امیر (صدر) کے طور پر خدمات انجام دیں۔ وہ اسلامک فاؤنڈیشن لیسٹر، برطانیہ کے ٹرسٹی اور سابق ڈائریکٹر جنرل رہے اور ترجمان القرآن، لاہور، پاکستان کے مدیر تھے۔ 

 ابتدائی زندگی اور تعلیم 
خرم مراد 3 نومبر، 1932ء کو وسطی ہندوستان کی ایک مسلم ریاست بھوپال میں پیدا ہوئے۔ ان کا سلسلۂ نسب مظفر نگر اور سہارنپور سے ملتا ہے۔ انھوں نے میٹرک کرنے کے بعد سنہ 1947ء میں بھوپال میں واقع حمیدیہ کالج میں داخلہ لیا۔ ان کا خاندان سنہ 1948ء میں پاکستان ہجرت کر گیا۔ کراچی میں آباد ہونے کے بعد خرم مراد نے ڈی جے سائنس کالج  میں داخلہ لیا۔ اپنی انٹرمیڈیٹ تعلیم مکمل کرنے کے بعد، انھوں نے کراچی یونیورسٹی کے بیچلر آف سول انجینئرنگ پروگرام میں شرکت کی، جہاں سے انھوں نے 1952ء میں گریجویشن کیا۔ سنہ 1958ء میں، انھوں نے یونیورسٹی آف منیسوٹا، امریکا سے ماسٹر کی ڈگری حاصل کی۔ ڈگری حاصل کرنے کے بعد انھوں نے پاکستان روانہ ہونے سے قبل ایک مختصر مدت کے لیے اسی یونیورسٹی میں تدریس کے شعبہ سے وابستہ ہوئے۔

 کیریئر 
انھوں نے 1955 سے 1957 تک این ای ڈی انجینئرنگ کالج میں بطور لیکچرر کام کیا۔ ملک کے ایک قابل ذکر انجینئر کے طور پر، انھوں نے مشرقی پاکستان میں اس وقت کی مشہور کنسلٹنسی فرم کے چیف انجینئر اور ریزیڈنٹ ڈائریکٹر کے طور پر اپنی خدمات انجام دیں۔ دوران ملازمت انھوں نے پاکستان کے علاوہ ایران اور سعودی عرب میں بڑے تعمیراتی منصوبوں میں اپنی خدمات فراہم کیں۔ اس سلسلے میں انھوں نے مکہ مکرمہ کے توسیعی منصوبے میں حصہ لیا۔

 حوالہ جات 

 ریسیس، ایگڈوناس۔ 2004. اسلامی دعوت کی کثیر نوعیت ۔ مقالہ، یونیورسٹی آف ہیلسنکی۔

زمرہ:مسلمان مبلغین
زمرہ:پاکستان کے سنی علما
زمرہ:مہاجر شخصیات
زمرہ:بھوپال کے مصنفین
زمرہ:1996ء کی وفیات
زمرہ:1932ء کی پیدائشیں
زمرہ:بیسویں صدی کے مترجمین
زمرہ:پاکستانی سول انجینئر
زمرہ:پاکستانی الٰہیات دان
زمرہ:اردو غیر افسانوی مصنفین
زمرہ:مترجمین قرآن
زمرہ:علمائے اہلسنت
زمرہ:جماعت اسلامی پاکستان کے سیاست دان
زمرہ:اسلامی جمہوریت پسند
زمرہ:ماخذ میں نامکمل اندراجات
زمرہ:پاکستان میں اسلام
زمرہ:بھوپال کی شخصیات
زمرہ:پاکستانی سیاست دان